0111.xml
کمار سنگاکارا سب سے زیادہ ڈبل سنچریاں سکور کرنے والے دنیا کے دوسرے بلے باز بن گئے
گال ۔ 9 اگست (اے پی پی) سری لنکا کے سابق کپتان اور مایہ ناز بلے باز کمار سنگاکارا سب سے زیادہ ڈبل سنچریاں سکور کرنے والے دنیا کے دوسرے بلے باز بن گئے۔ انہوں نے گزشتہ روز پاکستان کے خلاف جاری گال ٹیسٹ میں کیریئر کی دسویں ڈبل سنچری سکورکی۔ ٹیسٹ کے چوتھے روز بھی سنگاکارا نے شاندار بیٹنگ کا سلسلہ جاری رکھا اور پاکستانی باؤلرز کو گراؤنڈ کے چاروں طرف خوبصورت سٹروک کھیلے۔ انہوں نے 425 گیندوں کا سامنا کرتے ہوئے 221 رنز بنائے جس میں 24 چوکے شامل تھے۔ 36 سالہ سنگاکارا سب سے زیادہ ڈبل سنچریاں بنانے والے دنیا کے دوسرے بلے باز بن گئے ہیں، انہوں نے سابق ویسٹ انڈین بلے باز برائن لارا کو پیچھے چھوڑتے ہوئے دوسری پوزیشن حاصل کی۔ آسٹریلیا کے سابق عظیم بلے باز ڈان بریڈمین 12 ڈبل سنچریوں کے ساتھ بدستور پہلے نمبر پر براجمان ہیں
APP
09.08.14
0111p.xml
سنگا کارا کے ٹیسٹ کیرےئر کی 10ویں ڈبل سنچری
گال(وقت نیوز ) سری لنکن بلے باز کمار سنگا کارا نے ٹیسٹ کیرئیر کی 10ویں ڈبل سنچری بنا لی ،سنگا کارا ڈبل سنچری بنانے والے بیٹسمینوں کی فہرست میں دوسرے نمبر پر آگئے ہیں۔ سر ڈان بریڈمین12 ڈبل سنچریوں کے ساتھ پہلے نمبر پر ہیں جب کہ ویسٹ انڈیز کے برائن لارا 9ڈبل سنچریاں بنا کرتیسرے جبکہ انگلینڈ کے والی ہیمنڈز اور سری لنکا کے مہیلا جے وردھنے سات سات ڈبل سنچریوں کے ساتھ چوتھے نمبر پر ہیں۔ماضی کے پاکستانی مایہ ناز بیٹسمین جاوید میاں داد6 ڈبل سنچریوں کے ساتھ پانچویں نمبر پر ہیں۔
daily_waqt
10.08.14